Maroela-nuus nou daagliks gratis in jou e-posbusArgieffoto Maroela Media, die lekkerste kuierplek op die internet, het sopas sy nuus-nuusbrief beskikbaar gestel. “Dis vir ons belangrik dat lesers op hoogte sal bly met alles wat die afgelope 24 uur gebeur het,” het Susan Lombaard, besturende direkteur van Maroela Media, gesê. “Soms raak mens in die dag so besig dat jy nie tyd het om ŉ webwerf te besoek om te sien wat in die nuus gebeur het nie. Nou bring ons vir jou al die nuus gratis na jou persoonlike e-posbus. Die daaglikse nuus-nuusbrief bevat bloot ŉ opsomming van al die nuus wat in die afgelope 24 uur op Maroela Media gepubliseer is, sonder enige fieterjasies. Boonop word dit al vyfuur soggens in jou e-posbus afgelewer sodat jy die nuus saam met jou eerste koppie boeretroos kan inkry.” Hierdie nuusbrief verskil van Maroela Media se weeklikse nuusbrief wat al die lekker stories bevat: die resep van die week, ŉ interessante wenk, ŉ Taaltoffie, rugbynuus, ŉ grappige video… “Die lekkernuus-brief word elke Vrydag uitgestuur en maak seker dat lesers die week op ŉ hoë noot kan afsluit,” het Lombaard bygevoeg. Lesers kan hier inteken op die nuus-nuusbrief of die lekkernuus-brief. Maroela Media het in 2011 tot stand gekom en is, met sy sowat 1 miljoen maandelikse besoeke, reeds die derde grootste Afrikaanse webwerf in Suid-Afrika (volgens Effective Measure) en die lekkerste kuierplek op die internet (volgens ons lesers).